દિવ્યાએ ઈકોનોમિક્સમાં પોસ્ટ ગ્રેજ્યુએટ કર્યું છે. અભ્યાસ પૂરો કર્યા બાદ તેમણે ઘણી વિદેશી કંપનીઓમાં કામ કર્યું. બીજા દેશોમાં કામ કરવા દરમિયાન તેમણે ત્યાંના ઔદ્યોગિક વાતાવરણને જાણ્યું અને ત્યાંના સામાજિક મૂલ્યોને ઓળખવાનો પ્રયત્ન કર્યો. હંમેશાંથી દિવ્યા કંઈક નવું કરવા માટે વિચારી રહી હતી, તે કંઈ અલગ કામ કરવા વિચારી રહી હતી. એક દિવસ તેના પતિ મોહિતના મગજમાં ‘બિક્સી’નો વિચાર આવ્યો... ત્યારબાદ તેમણે તેમના પતિ મોહિત અને મિત્ર ડેનિસની સાથે મળીને ‘બિક્સી’ સર્વિસની શરૂઆત કરી. આ સેવાને શરૂ કરતા પહેલાં દિવ્યા અને તેમના પતિએ દિલ્હી અને ગુડગાંવના મેટ્રો સ્ટેશનની આસપાસના વિસ્તારનો ઘણો સરવે કર્યો હતો. દિવ્યાએ જોયું કે મેટ્રો સ્ટેશન પર ઉતરતાં જ લોકોને પબ્લિક ટ્રાન્સપોર્ટ તરીકે રિક્ષા અને ઓટોવાળા મળતા હતા, જેઓ થોડા અંતર માટે પણ વધુ ભાડાની માગણી કરતા હતા. તેમણે જોયું કે આ જગ્યાઓ પર ભીડ પણ બહુ રહે છે, જેના કારણે દરરોજ મુસાફરી કરનારા લોકોને ખૂબ જ તકલીફનો સામનો કરવો પડે છે.